Seun sterf toe grafsteen op hom valPolisie op die toneel by Eco County-begraafplaas in Texas Foto: myeasttex.com ŉ Vierjarige seun van Texas in Amerika is dood nadat ŉ grafsteen by ŉ begraafplaas op hom geval het. “Levi Driver het Vrydagmiddag in die Ecto County-begraafplaas gespeel terwyl sy gesin ŉ graf besoek het,” het Steve LeSueur, woordvoerder van Odessa-polisie, gesê. “ŉ Grafsteen, wat nagenoeg 100 jaar oud is, het omgeval en Levi teen die kop getref.” Die kind is na ŉ hospitaal geneem waar hy dood verklaar is. Volgens LeSueur ondersoek die polisie die voorval as ŉ ongeluk, aangesien geen gemene spel vermoed word nie. Dit is nog nie duidelik hoe die grafsteen omgeval het nie, maar dit is in die oudste gedeelte van die begraafplaas geleë.